hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fi hu de de en hu hu hu hu hu hu hu hu hu hu hu hu en
Az elégedett ügyfélkör "haszna" – CCO Magazin
A gazdasági szükségszerűség valamennyi gazdálkodó és non-profit szervezetet arra sarkall, hogy vizsgálja, és kövesse figyelemmel egy-egy lépése, tevékenysége eredményességét, hasznát.
Az elmúlt időszakban emellett a követelmény mellett a takarékoskodás igénye is felmerül. Az ügyfél-elégedettség kialakítása több lépcsős folyamat, mely esetenként sok áldozatot, befektetést igényel a cégektől. Mindenki, aki foglalkozik ezzel a témával, látni kívánja a lépések eredményességét.
Az elégedett ügyfélkör kialakulásából nyerhető előnyök, hasznok – általában:
– gazdasági – mérhető
– presztízs – imázs erősödés
– nagyobb forgalom, bevétel, eredmény,
– kevesebb reklamáció, és
– az ISO minőségbiztosítási szabvány követelményeinek kielégítése.
– hírnév javulása, erősödése,
– az ügyfelek érzik a cég figyelmét, s ez önmagában is erősíti kötődésüket.
Ha az ügyfél elégedett, abból a cég haszna:
– biztosabb piaci jelenlét,
– kiszámíthatóbb kereslet, – az állandó vevőkör stabilizálja, tervezhetővé teszi a forgalmat és így a bevételt is.
– jobb hírnév, – hiszen az elégedett vevő a legjobb és leghitelesebb reklám
– lehetséges tesztpiac szerzése – hiszen a céghez kötődő, hűséges ügyfelek könnyebben és szintébben válaszolnak egy-egy piackutatási megkeresésre, mint más célközönség.
– alacsonyabb mértékű ügyfélvesztés, – hiszen a cég jobban ismeri ügyfeleit, így jobban meg tud felelni elvárásaiknak, pontosan olyan terméket, vagy szolgáltatást kialakítva, amely a meglévő ügyfélkör számára megfelelő.
– belső hangulat javulása
– növekvő munkatársi lojalitás
– csökkenő fluktuáció – a munkatársak nem félnek attól, hogy elveszítik állásukat, ezért nyugodtabban, a cég érdekeit jobban képviselve dolgoznak, esetenként büszkék is a munkahelyükre. A gyakorlott munkatársak pedig jellemzően jobban is teljesítenek.
Az előzőekből következik, hogy a cég számára nagyon kézzelfogható előnyök mellett a munkatársak is “profitálnak” az elégedett ügyfélkör meglétéből, mégpedig az alábbiak szerint:
Ha az ügyfél elégedett, abból a munkatársak haszna:
– kevesebb stressz éri őket munkájuk során,
– nagyobb elégedettség veszi körül őket (ha jobban értik az ügyfél fontosságát, jobban értik saját feladatukat is, így jobb munkát tudnak végezni),
– megnövelt munkavégzési hatékonyság (csak azokra a tényezőkre koncentrálnak, amelyek az ügyfelek elégedettségét ténylegesen befolyásolják)
A munkatársakat körülvevő nyugodt, tervezhető és bizalommal teli külső-belső környezet jobb teljesítményre, nagyobb hatékonyságra ösztönöz.
1991-ben Schlesinger és Heskett körforgáselméletükben kimutatták, hogy az elégedett ügyfelek hajlandóak magasabb árat fizetni. Ez magasabb dolgozói bérekhez vezethet, amely – növelve a dolgozók munkamorálját – segíti az ügyfelek elégedetté válását.
Ha elégedett az ügyfél, az sok mindent “húz” magával, azaz a spirál elindul felfelé.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin